**Dodatok č.4 ku Školskému poriadku MŠ Tupolevova 20**

Dodatok č.4 upravuje zmeny v jednotlivých článkoch platné pre školský rok 2020/21, rešpektujúc pokyny, opatrenia, usmernenia MŠVVaŠ SR, ÚVZ SR a zriaďovateľa platné na obdobie od 1.9.2020 do 30.6.2021

Zmeny v školskom poriadku:

Článok 1 Charakteristika školy, prijímanie na predprimárne vzdelávanie

Článok 3 Podrobnosti o prevádzke a vnútornej organizácii školy,

Článok 4 Podmienky na zaistenie bezpečnosti a ochrany detí

Článok 5 Riadenie MŠ, vnútorná organizácia zamestnancov MŠ

**Zmeny a doplnenia v článku 1 odsek 1:**

**1.Materská škola**

**Zriaďovateľ:** Mestská časť Bratislava – Petržalka, Kutlíkova 17, 852 12 Bratislava V.

**Zamestnávateľ:** Mestská časť Bratislava – Petržalka, Kutlíkova 17, 852 12 Bratislava

**Zmeny a doplnenia v článku 3 odsek 1:**

**1.Prevádzka materskej školy**

Materská škola Tupolevova 20 s celodennou výchovou a vzdelávaním poskytuje predprimárne vzdelávanie deťom od 1.9.2020 do 14.9.2020 **v pracovných dňoch od 7.00 h do 16.00 h.**

Čas prevádzky bol odsúhlasený zriaďovateľom dňa 31.8.2020.

Čas prevádzky MŠ sa bude priebežne aktualizovať dodatkami k tomuto dodatku v priebehu školského roka v závislosti od odporúčaní MŠVVaŠ a nariadení RÚVZSR.

**2.Dochádzka detí do materskej školy**

Neprítomnosť dieťaťa je rodič povinný nahlásiť najneskôr do 7.30h v deň neprítomnosti.

***3.1 Organizácia tried a vekové zloženie detí***

|  |  |  |  |  |
| --- | --- | --- | --- | --- |
| **Trieda** | **Veková kategória** | **Počet detí** | **Meno učiteľky** | **Meno učiteľky** |
| **1. Lienky** | 3 – 4  | 22 | PaedDr.Erika Holásková | Mgr.Nikoleta Gódányová |
| **2. Žabky** | 3 – 5  | 22 | Ivana Vlková | Mgr.Darina Sedláčková |
| **3. Sovičky** | 4 – 6  | 22 | Mgr.Jana Strecová | Mgr.Lea Szabóová |
| **4. Motýliky** | 5 – 6  | 22 | Mgr.Katarína Rosincová | Mgr.Zuzana Michaleková |

## 3.3. *Prevádzka tried od 1.9.2020*

|  |  |  |
| --- | --- | --- |
| **Trieda** | **OD** | DO |
| **1. Žabky** | 7.00 | 16.00 |
| **2. Sovičky** | 7.00 | 16.00 |
| **3. Motýliky** | 7.00 | 16.00 |
| **4. Lienky** | 7.00 | 15.00\* |

\*počas adaptačného procesu do 14.9.2020 do 15.00, potom do 21.9. do 15.30 a od 22.9. do 16.00 hod.

V prípade, že sa zmení situácia a prevádzka sa predĺži a opäť vzniknú zberné triedy, budú sa zberné triedy ranné aj poobedné striedať podľa toho, ktorá trieda bude mať otváraciu alebo zatváraciu zmenu. Rodičia budú o zbernej triede informovaní na panely oznamov pri vstupe do budovy.

Čas prevádzky tried sa bude priebežne aktualizovať dodatkami k tomuto dodatku v priebehu školského roka v závislosti od odporúčaní MŠVVaŠ a nariadení RÚVZSR.

## *3.5.Organizácia v šatni*

Do šatne majú prístup rodičia, ktorí pri vstupe použijú návleky na obuv a majú rúškom prekrytú tvár. V šatni môže byť naraz maximálne 6 dospelých osôb. Jedno dieťa sprevádza do MŠ jedna dospelá osoba alebo dieťa staršie ako 10 rokov. Čas, kedy sa sprevádzajúca osoba pohybuje v priestoroch MŠ nemôže presiahnuť 10 minút.

## *3.6.Organizácia v umyvárni*

Sprevádzajúce osoby (zákonní zástupcovia, splnomocnené osoby) nevstupujú do priestorov umyvární.

Nepedagogický zamestnanec zodpovedá za dostatok papierových uterákov, pri každom umývadle dostatočné množstvo mydla a toaletného papiera (zásobníky).

Rodič môže zabezpečiť svojmu dieťaťu vlastný bezkontaktný dávkovač mydla, ktorý bude mať dieťa podpísaný na viditeľnom mieste.

Stomatohygiena sa v MŠ nebude realizovať počas sprísnených hygienicko-epidemiologických opatrení.

## *3.7.Organizácia v spálni*

Počas sprísnených hygienicko-epidemiologických opatrení bude posteľná bielizeň menená každý týždeň.

***3.9. Pobyt vonku***

Počas preberania detí na popoludňajšom pobyte vonku počas sprísnených hygienicko-epidemiologických opatrení je potrebné rešpektovať zákaz vstupu na školský dvor Cirkevnej MŠ, ktorý susedí s naším.

***3.10. Organizácia stravovania a pitného režimu***

Pitný režim počas sprísnených hygienicko-epidemiologických opatrení je v interiéri aj exteriéri MŠ zabezpečený vo fľašiach označených menom dieťaťa. O hygienu a dopĺňanie vodou sa starajú prevádzkoví zamestnanci počas dňa. O hygienu fliaš po prevádzke MŠ sa starajú rodičia dieťaťa. Dieťa, ktoré si fľašu zabudne doma má v MŠ pridelený pohárik na pitný režim.

***3.11.Organizovanie aktivít, krúžkovej činnosti a nadštandardných aktivít***

Organizovanie krúžkov, športových kurzov a nadštandardných aktivit je v tomto školskom roku

dočasne pozastavené z dôvodu prevencie šírenia Covid 19.

**3.13.Konzultácie s pedagogickými a odbornými zamestnancami**

Tím pedagógov od septembra 2020 dopĺňa aj inkluzívny tím v zložení:

Školská psychologička Mgr.. Karina Vojteková

Školská špeciálna pedagogička Mgr. Petra Brišková

Zákonní zástupcovia dieťaťa majú možnosť konzultovať s pedagogickými a odbornými zamestnancami v priebehu pracovného týždňa po predchádzajúcom dohovore v čase od 13.00 hod. do 14.00 hod., prípadne v inom čase podľa dohody.

**Zmeny a doplnenia v článku 4 odsek 1**:

1. **Podmienky na zaistenie bezpečnosti a ochrany zdravia detí**

Kontrolu bezpečnosti na pracovisku, zistenie nedostatkov, používanie ochranných pracovných pomôcok vykonáva raz za mesiac zástupca zamestnancov pre bezpečnosť a zdravie pri práci PaedDr. Erika Holásková.

Ak učiteľka zistí nedostatok na predmetoch, pomôckach alebo zariadení, ktorý môže ohroziť zdravie alebo bezpečnosť detí, zabezpečí jeho odstránenie osobne, alebo to oznámi ihneď nepedagogickému zamestnancovi. Ten ho podľa svojich schopností odstráni, prípadne o jeho odstránenie požiada zamestnancov údržby Strediska služieb školám a školským zariadeniam.

Každá trieda je vybavená lekárničkou prvej pomoci, jej obsah dopĺňa poverený zdravotník, Mgr. Katarína Rosincová. Ak idú deti na dlhšiu vychádzku, učiteľka nosí so sebou prenosnú lekárničku.

**Zmeny a doplnenia v článku 5 odsek 3**:

# **3.Triedny učiteľ**

***Triedne učiteľky:***

***T*r.Žabky**: I.Vlková

**Tr. Motýliky:** K.Rosincová

**Tr.Lienky:** E.Holásková

**Tr. Sovičky**: L.Szabóová

## 5.Pracovný čas

Týždenný pracovný úväzok zamestnanca je 40 hodín. Prestávka v práci podľa §91 ZP na odpočinok a jedlo je vyznačená v harmonograme pracovného času.(0,5 h/denne).

Pracovný čas pedagogického a odborného zamestnanca je 37,5 hod. týždenne + 2,5 hod. týždenne prestávka na obed .

**Týždenný pracovný úväzok priamej vyučovacej činnosti pedagogického zamestnanca je 28 hod. týždenne, 9,5 hod. týždenne má pedagogický zamestnanec na vedenie triednej agendy, prípravu na nasledujúci deň, spracovanie diagnostiky, prípravu pomôcok, aktualizovanie informačných násteniek, vytváranie násteniek s prácami detí, pracovné porady, školenia, výzdobu školy, plnenie úloh z plánu práce atď.**

# **6.Vnútorný režim materskej školy**

Predprimárne vzdelávanie v materskej škole zabezpečujú učitelia. Práce súvisiace s prevádzkou materskej školy zabezpečujú nepedagogickí zamestnanci. V triede zabezpečujú výchovu a vzdelávanie striedavo dve učiteľky.

Školský špeciálny pedagóg realizuje skupinové aktivity v triede na podporu inklúzie v triede. Venuje sa deťom, ktoré po individuálnej konzultácii s rodičmi majú vypracovaný individuálny plán rozvoja (reč, grafomotorika, sociálne zručnosti a pod.). Realizuje tiež individuálne rozvojové aktivity s dieťaťom na základe súhlasu zákonného zástupcu.

Školský psychológ realizuje skupinové aktivity v triede na podporu inklúzie v triede. Realizuje pozorovanie detí v skupine, pomáha deťom s nácvikom sociálnych zručností v skupine prostredníctvom skupinových aktivít a preventívnych programov. Realizuje tiež individuálne rozvojové aktivity s dieťaťom na základe súhlasu zákonného zástupcu.

**Počas sprísnených hygienicko-epidemiologických opatrení sa triedy nesmú spájať ani deliť, a to ani v prípade zníženého počtu detí.**

V prípade neprítomnosti učiteľky ktorá pracuje ráno, riaditeľka (príp. zástupkyňa riaditeľky) zabezpečí nástup potrebného počtu učiteliek z popoludňajšej zmeny. Do príchodu ďalšej učiteľky v tejto triede pomáha zabezpečiť školský špeciálny pedagóg alebo školský psychológ.

Ak je neprítomná učiteľka z odpoludňajšej zmeny, ostáva spravidla pracovať učiteľka z rannej zmeny, prípadne podľa dohody. Od nasledujúceho dňa zabezpečí zástup. riaditeľky zastupovanie. O všetkých zmenách pracovnej zmeny (zastupovanie, výmena zmeny, návšteva lekára,...) musí byť informovaná riaditeľka.

Čistotu a hygienu zabezpečujú tri upratovačky podľa určeného rajóna.

Monika Slovíková: triedy, spálne, umyvárky a šatne Motýliky a Žabky, chodba 1. poschodie, zborovňa 1. poschodie, riaditeľňa

Tatiana Fábryová: trieda, umyvárka, spálňa a šatňa Lienky, sklad pomôcok, chodba 2.poschodie, schodište 2. poschodie, dezinfekcia stolov v jedálni po triedach Žabky a Lienky, sprevádzanie Lienok do jedálne

Alexandra Kurinová: trieda, spálňa, umyvárka, šatňa Sovičky, zborovňa 2.poschodie, schodište 1.poschodie, vchody, dezinfekcia stolov v jedálni po Motýlikoch a Sovičkách

***6.1. Úsporný režim chodu materskej školy***

Počas sprísnených hygienicko-epidemiologických opatrení sa triedy nesmú spájať ani deliť, a to ani v prípade zníženého počtu detí.

Tento dodatok bude postupne aktualizovaný dodatkami v priebehu školského roka v závislosti od odporúčaní MŠVVaŠ a nariadení RÚVZSR a nariadení zriaďovateľa.

V Bratislave 2.9.2020 Mgr. Zuzana Michaleková

 Riaditeľka MŠ